Eesti Muusikaakadeemia Kammersaal 19. nov. 2005

Eesti Puhkpillimuusika Ühingu üldkogu
Algus 11.00, lõpp 15.00

PROTOKOLL

Koosoleku juhatajaks valiti ühehäälselt Valdo Rüütelmaa, koosolekut salvestati protokolli jaoks.
V. Rüütelmaa tutvustas päevakava ja andis sõna EPÜ juhatuse esimehele Kaido Otsingule (päevakorra punkt nr. 2) tekst lisana protokollis.

3. Margus Kasemaa (repertuaari toimkond) - Vaja oleks luua andmebaas puhkpillimuusika teostest ja eriti oluline on jäädvustada Eesti autorite teoseid.
Mati Põdra: Hea oleks luua kõiki noodikogusid hõlmav andmebaas, kust kõik saaksid ülevaate kõikidest Eestis olevatest teostest.
M. Kasemaa: Andmebaas peaks kuuluma EPÜ juurde. See peaks olema kõigile kättesaadav.
Andmebaasi käivitamiseks on vaja leida raha.
Repertuaaritoimkond aitab leida Eesti autorite teoseid, mida oleks vaja trükkida.

4. Mart Kivi (revisjonikomisjon) - Revisjonikomisjon on tutvunud EPÜ rahade laekumiste ja väljaminekutega ning järeldab, et raha on kasutatud sihipäraselt ja otstarbekalt. Kõik rahade liikumised on õiguspärased ja kontrollitud. Hetkel on EPÜ arvel 54 589.-.

5. Valdo Rüütelmaa - EPÜ-s on viimase aasta jooksul suurenenud liikmete arv. Orkestreid on ühinguga liitunud 55 ja lisaks neile üksikliikmeid. Noote laenatakse aktiivselt. Töötab kodulehekülg aga seda on plaanis veel arendada. Vastutava sekretärina jagan dirigentidele mitmesugust puhkpillialast informatsiooni, mis neid võiks aidata. Panen kodulehele kontsetide ja festivalide reklaami. 
Kevadel toimub kindlasti täiskasvanute orkestritele konkurss, kus võivad osaleda ka õpilasorkestrid.

6. Eesti Autorite Ühingust Tõnu Kaumann - EAÜ soovib kaitsta kõigi autorite huve ja õigusi, et autorid saaks ettenähtud tasu. Eesti Autorite Ühing ei taha takistada esinejate tegevust aga soovib, et oleks kõik kooskõlastatud.
Peeter Saan: Mina küsisin ükskord luba ühelt elavalt autorilt aga ei saanudki.
T. Kaumann: Kõik on kokkulepete küsimus aga soovitan kõigil tutvuda autoriõigusi puudutavate materjalidega. 

7. Ilmar Moss (orkestrijuhtide palkadest ja orkestri eelarvest) - tekst lisal

8. Prof. Olavi Kasemaa - Ajaloo uurimine on keerukas töö ja seda peab tegema süstemaatiliselt. Olen koostanud mitmeid uurimusi Eesti muusika ajaloost, mis puudutab puhkpillimuusikat. Ajalootoimkond on võtnud ette väga mahuka töö ja püüab seda edendada. Meie töögrupis on silmapaistvat tööd teinud Maris-Amon Merilain. See töö võtab väga palju aega ja kiiret tulemust siit ei tasu oodata. Teeme mis suudame.

vaheaeg 

9. Pärnu Kaitseliidu Orkester Mati Põdra juhtimisel esitas kava, kus üles astusid ka solistid.
Mati Põdra kommentaarid:
*Orkestri teeb atraktiivseks originaalne ja omamaine repertuaar, mitte välismaine laiatarbekaup. Maha Manfred Schneider ja sõbrad! (1-10)  
*Tark dirigent on kursis kogu oma piirkonna muusikaeluga - paljas instrumentaalmuusika on tüütu, otsigem häid vokaliste! (2,3,4,5,7,8,9,10)  
*Üks hea kitarrist asendab edukalt nelja vananevat aldimängijat ja muudab ka repertuaarivalikut laiemaks. Praegu meeletult populaarne pill ka... (2, 3)  
*Originaalseadetega saab anda kõikidele mängijatele täiesti jõukohase ülesande - tõuseb enesehinnang. (8)  
*Altsax pole kornet, tenorsax pole eufoonium, baritonsax pole tuuba! (4,5)  
*Metsasarvede kasutamine sekundapillina on potentsiaali kasutamata jätmine. (4,10)  
*Muusika peab kõlama värviliselt - sõda tutti üleekspluateerimisele! (4,9)  
*Enne 1985.aastat kirjutatud seaded on moraalselt vananenud ja tuleks kriitilise pilguga üle vaadata. (1,7)  
*Äraütlemata mõistlik tegu on püüda igal hooajal orkestri ette saada ka üks külalisdirigent. (4)  
*Kolm risti ei ole veel surnuaed - kes on öelnud, et puhkpilliseaded peavad olema F, B ja Es-duuris? (6)
10. Aavo Ots - Klassikaline muusika on kõige alus ja enne kui alustada teiste muusikastiilidega tegelemist peaks olema klassikaline põhialus. Probleeme on täna ikkagi madalamate vaskpillimängijatege, sest neid on väga vähe. Puudu on ka puhkpilliorkestri dirigentidest.
11. Andres Avarand (ajalootoimkond) - Ajalootoimkond on tutvunud arhiivides puhkpillimuusikat puudutavate materjalidega. Läbi on töötatud palju puhkpillimuusikat puudutavat materjali. Töö on aeganõudev. Tahaksin esile tõsta Maris-Amon Merilaini tööd, keda paljud puhkpillidirigendid võibolla ei tunnegi. 
Kutsun üles kõiki kellel on vanu voldikuid või trükiseid neid tooma ajalootoimkonnale, et saaksime oma tööd paremini teha.
12. Harry Illak (Info 2007 a. Koolinoorte Laulupeost) - Kutsun üles orkestreid registreeruma 2007 aasta Koolinoorte Laulupeole. Registreerumise tähtaeg on 15. detsembril aga tänase seisuga on väga vähe orkestreid ennast kirja pannud. Kahjuks on tähtaeg määratud väga varajaseks. 
Laulupeo kunstiline juht on Aarne Saluveer ja puhkpilliorkestrite üldjuhiks on määratud mind. Varsti pannakse paika dirigendid ja repertuaar. 
13. Sõnavõtud:
Toomas Peterson - Kutsun üles osa võtma puhkpilliorkestrite festivalist suvel Tartus "Mürtsub pill". Juba on endast märku andnud ka esimesed välisesinejad. Festival on rahvusvaheline aga veel saame vastu võtta ka Eesti orkestreid.
Peeter Saan - Kaitsejõudude orkester on alati valmis koostööks Eesti Puhkpillimuusika Ühinguga.
 
Koosolek lõppes kell 15.00 
Kohal viibis 44 dirigenti või orkestriesindajat.

Protokollis                                                                                 Valdo Rüütelmaa